ז'ני לונגו

לונגו באליפות העולם ב-2009
ז'ני לונגו צ'יפרלי (בצרפתית: Jeannie Longo; נולדה ב-31 באוקטובר 1958) היא רוכבת אופניים עבר צרפתיה, שהתמחתה במרוץ אופני כביש, במרוצי אופניים במסלול ובמרוצי אופני הרים. לונגו זכתה ברוב התארים האפשריים במרוצי אופניים לנשים. היא נחשבת על ידי רבים כאחת מרוכבות האופניים הטובות בהיסטוריה. 

בין הישגיה הייחודיים: זכייה בתואר אלופת העולם 13 פעמים וייצוג צרפת בשבעה משחקים אולימפיים רצופים: מאולימפיאדת לוס אנג'לס (1984) ועד אולימפיאדת בייג'ינג (2008). 

נולדה באנסי – בירת חבל סבואה עילית השוכנת באלפים הצרפתים. היא החלה את פעילותה הספורטיבית בסקי בענף הגלישה במורד. לאחר שזכתה באליפות בתי הספר בצרפת ושלוש פעמים באליפות האוניברסיטאות בצרפת היא הסבה את פעילותה לרכיבה על אופניים בהמלצת מאמנה (לו נישאה מאוחר יותר) פטריס צ'יפרלי. תוך מספר חודשים, זכתה לונגו בת ה-21 באליפות צרפת במרוץ הכביש. 

לפני אולימפיאדת בייג'ינג הצהירה כי תפרוש מרכיבה תחרותית בתום האולימפיאדה. במרוץ הכביש האולימפי בבייג'ינג סיימה לונגו במקום ה-24 ובמרוץ האישי נגד השעון סיימה במקום הרביעי. אחדות ממתחרותיה באולימפיאדת בייג'ינג טרם נולדו בעת שלונגו השתתפה לראשונה במשחקי לוס אנג'לס ב-1984. למרות הצהרתה זו, המשיכה לונגו להתחרות עד 2011 וניצחה באליפויות צרפת נגד השעון ב-2009, 2010 ו-2011 וסיימה חמישית באליפות העולם ב-2010 במרוץ נגד השעון. בנובמבר 2011 הועמדה לונגו בפני ועדת משמעת צרפתית לאחר שנעדרה שלוש פעמים מבדיקות מחוץ לתחרות להמצאות חומרי אמרוץ. לונגו זוכתה לאחר שנתקבלה טענת פרקליטיה, כי על איגוד האופניים הצרפתי היה להודיעה מראש על הימצאותה במאגר הרוכבים הצפויים לבדיקות אלו וכי לא קיבלה הודעה שכזו.

במקביל לקריירה הספורטיבית שלה, בנתה לונגו לעצמה גם קריירה אקדמאית. היא בעלת תואר ראשון במתמטיקה (B.S.) תואר במנהל עסקים ותואר דוקטור במנהל ספורטיבי. לצד התשבחות הרבות להן זכתה בעקבות הישגיה התעמתה לונגו לא פעם עם ממסד הספורט הצרפתי. היא איימה להחליף אזרחות, איימה בתביעה של התאחדות האופניים הצרפתית ואף סולקה מסגל הנבחרת הצרפתית בטענה לרכיבה אנוכית במרוצים.

הישגיה הבולטים:
*מרוץ כביש אולימפי – מדליית זהב (1996) ומדליית כסף (1992)
*מרוץ נגד השעון אולימפי – מדליית כסף (1996) ומדליית ארד (2000)
*אליפות העולם במרוץ כביש – חמש מדליות זהב (1985, 1986, 1987, 1989, 1995) 
*אליפות העולם במרוץ נגד השעון – ארבע מדליות זהב (1995, 1996, 1997, 2001) 
*אליפות העולם במרוצי מסלול – ארבע מדליות זהב (1986, 1988, 1989, 1989) (ב-1989 בשני מקצועות שונים), שלוש מדליות כסף (1984, 1985, 1987) ושלוש מדליות ארד (1981, 1982, 1983)
*אליפות העולם באופני הרים – מדליית כסף ב-1993
* אליפות צרפת במרוץ כביש – 15 פעמים (1979-1989, 1992, 1995. 2006, 2008)
* אליפות צרפת במרוץ נגד השעון – עשר פעמים (1995, 1999, 2001, 2002, 2003, 2006, 2008, 2009, 2010, 2011)
*"טור דה פראנס לנשים" – שלושה ניצחונות (1987, 1988, 1989)
*מרוץ Women's Challenge – שני ניצחונות (1991, 1999)
*שיא השעה – 45.094 קילומטר (2000), השיא נשבר ב-2003 על ידי לאונטין ון מורסל

==קישורים חיצוניים==

* 

* [https://web.archive.org/web/20100619073224/http://cyclingwebsite.net/coureurfiche.php?coureurid=5649 מידע על היסטורית ההישגים של ז'ני לונגו] 
* [http://olympics.blogs.nytimes.com/2008/07/28/a-french-cyclists-long-ride מאמר בניו יורק טיימס] 

==הערות שוליים==

קטגוריה:רוכבות אופניים צרפתיות
קטגוריה:רוכבות אופניים באולימפיאדת אתונה (2004)
קטגוריה:רוכבות אופניים באולימפיאדת בייג'ינג (2008)
קטגוריה:אלופות אולימפיות: רכיבת אופניים
קטגוריה:אלופות עולם ברכיבת אופניים
קטגוריה:מקבלי אות לגיון הכבוד
קטגוריה:אלופות אולימפיות מצרפת
קטגוריה:זוכות מדליית כסף אולימפית מצרפת
קטגוריה:זוכות מדליית ארד אולימפית מצרפת
קטגוריה:רוכבות אופניים באולימפיאדת סידני (2000)
קטגוריה:רוכבות אופניים באולימפיאדת אטלנטה (1996)
קטגוריה:רוכבות אופניים באולימפיאדת ברצלונה (1992)
קטגוריה:רוכבי אופניים באולימפיאדת סיאול (1988)
קטגוריה:משתתפות אולימפיאדת סיאול (1988)
קטגוריה:משתתפות אולימפיאדת לוס אנג'לס (1984)
קטגוריה:זוכות מדליית כסף אולימפית: רכיבת אופניים
קטגוריה:זוכות מדליית ארד אולימפית: רכיבת אופניים
קטגוריה:צרפתיות שנולדו ב-1958